stanford-oval/wikipedia huggingface dataset:
אינטראקציית שחלוף
מגבלות של המילטוניאן הייזנברג ומודל האלקטרונים הקשורים בחומר מוצק

היות שהמילטוניאן הייזנברג מניח שהאלקטרונים המעורבים באינטראקציית השחלוף קשורים לאטום (בהקשר של מודל הייטלר-לונדון, או תאוריית הקשר הערכי) זה מודל הולם להסברת התכונות מגנטיות של מוצקים שאינם מולקולריים בעלי בידוד חשמלי יוני או קוולנטי צר סרט שבהם תמונה זו היא סבירה. עם זאת, הערכות תאורטיות של אינטגרל השחלוף,  J_{ex} למוצקים שאינם מולקולריים המציגות מוליכות מתכתיות שבה האלקטרונים האחראים לפרומגנטיות הם נודדים (itinerant; למשל ברזל, ניקל, קובלט) נותנים ערכים קטנים מדי או בעלי סימן שגוי של קבוע השחלוף במשוואה  (14), J (למשל כפי שהוערך מטמפרטורות קירי באמצעות TC ≈ 2⟨J⟩ / 3kB כאשר ⟨J⟩ היא אינטראקציית השחלוף הממוצעת עבור כל המיקומים האפשריים של האלקטרונים).לכן, מודל הייזנברג לא יכול להסביר את הפרומגנטיות אשר נצפתה בחומרים אלה.
עבור מקרים אלה, מודל של אלקטרונים לא קשורים, או מודל הונד-מליקן-בלוך (אורביטל/פס מולקולרי), עבור פונקציות הגל של האלקטרונים הוא מציאותי יותר. בהתאם לכך, מודל סטונר של הפרומגנטיות ישים יותר. במודל סטונר, המומנט המגנטי של הספין (ביחדות של מגנטון בוהר) לכל אטום בפרומגנט ניתן על ידי ההפרש בין מספר האלקטרונים הנמצאים במצב אנרגטי ספין "מעלה" לבין מספר האלקטרונים הנמצאים במצב אנרגטי ספין "מטה".
עם זאת, בפרומגנטים עם מומנט מגנטי ספיני  \mu _{S}=-g\mu _{B}[S(S+1)]^{1/2} כאשר g = 2.0023 ≈ 2, המודל נוטה להעריך יתר על מידה את המומנט המגנטי הספיני הכולל לכל אטום.
לדוגמה, מודל סטונר מנבא רשת של מומנט מגנטים של  0.54\mu _{B} לכל אטום לניקל מתכת, ערך קרוב מאוד ל- 0.61\mu _{B} הערך המחושב ע"פ ערכי המדידה של הרוויה המגנטית, הצפיפות, והמשקל האטומי של המתכת. בניגוד לכך, אטום Ni בודד (תצורה אלקטרונית = 3d84s2) בשדה גבישי קובייתי יכיל שני אלקטרונים עם אותו הספין (ומכאן,  {\vec {S}}=1 על פי מודל סטונר יהיה לאטום זה מומנט מגנטי ספיני כולל של  \mu _{S}=2.83\mu _{B} בעוד שהמומנט המגנטי הספיני הכולל הנמדד לאורך ציר אחד ניתן על ידי  {\vec {\mu _{S}}}=g\mu _{B}{\vec {S}}=2\mu _{B}.
באופן כללי, האלקטרונים בפסי הערכיות או בתת הקליפות האלקטרוניות s ו-p הם נודדים, האלקטרונים בתת-הקליפה האלקטרונית 4f הם ממוקמים ואילו האלקטרונים בתת-קליפות 5f 3d/4d נמצאים במצב ביניים בין ממוקמים לנודדים, בהתאם למרחקים פנים-גרעיניים מסוימים. במקרה של חומרים שבהם תורמים לתכונות המגנטיות גם אלקטרונים ממוקמים וגם אלקטרונים נודדים, כגון בחצאי מוליכים פרומגנטיים השייכים לקבוצת ה"יסודות הנדירים" (הנמצאים בעיקר בקרום כדור הארץ ומכאן שמם "rare earth") כגון תרכובות אירופיום, במיוחד אירופיום חמצני, מודל RKKY הוא המנגנון המקובל החל מסוף המאה ה-20.
ראו גם

שחלוף כפול
סימטריית שחלוף
עקרון האיסור של פאולי
מודל הייזנברג (קלאסי)
מודל האברד
שחלוף על
שיטת הולשטיין-הרינג
מודל RKKY
ספינטרוניקה
הערות שוליים

↑  David J. Griffiths, Introduction to Quantum Mechanics, Second Edition, pp. 207–210
↑  W. Heisenberg, 38, Mehrkörperproblem und Resonanz in der Quantenmechanik, Zeitschrift für Physik, יוני 1926, עמ' 411–426
↑  P. A. M. Dirac, Series A 112, On the Theory of Quantum Mechanics, Proceedings of the Royal Society of London, אוקטובר 1926, עמ' 661—677
↑  Georgia State University, Exchange Forces, HyperPhysics, ‏יוני 2007 (באנגלית)
↑  Rebecca Hihinashvili, Derivation of the Heisenberg Hamiltonian, ‏2 באוקטובר 2007 (באנגלית)
↑  Robert M. White, 2.2.7, Quantum Theory of Magnetism: Magnetic Properties of Materials, Berlin: Springer-Verlag, 2007, ISBN 3-540-65116-0
↑  J. H. van Vleck, 76, The Theory of Electric and Magnetic Susceptibilities, כרך XII, London: Oxford University Press, 1932
↑  Van Vleck, J. H, Electric and Magnetic Susceptibilities, Oxford, Clarendon Press, 1932, עמ' 318
↑  Stuart, R. and Marshall, W, Direct Exchange in Ferromagnets, Phys. Rev. 120, 1960, עמ' 353
↑  Elliot, S. R, The Physics and Chemistry of Solids, John Wiley & Sons, New York,, 1998, עמ' 615
↑  J. B. Goodenough, Magnetism and the Chemical Bond, Interscience Publishers, New York,, 1966, עמ' 5–17
↑  S. Burg, V. Stukalov, and E. Kogan, On the theory of indirect exchange in EuO, Phys. Status Solidi B 249, John Wiley & Sons, 2012, עמ' 847-853
| --- | --- |
בקרת זהויות :  GND: 4217856-3
אורקל (חברה)

| --- | --- |


מטה החברה באוסטין, טקסס
 נתונים כלליים
 סוג:  חברה ציבורית, נסחרת בנאסד"ק
 בורסה:  הבורסה לניירות ערך בניו יורק (ORCL) 
 מייסדים:  לארי אליסון, בוב מיינר, אד אוטס
 תקופת הפעילות:  1977, ארצות הברית ארצות הברית – הווה
 חברות בנות:  סאן מיקרוסיסטמס  Oracle (India)  JD Edwards  Oracle (Canada)  Oracle Corporation UK  Oracle (Israel)  Oracle France 
 מיקום המטה:  אוסטין 
 משרד ראשי:  אוסטין, טקסס, ארצות הברית
 ענפי תעשייה:  תוכנה וחומרה
 מוצרים עיקריים:  מסדי נתונים, תוכנות ארגוניות, מחשוב ענן
 שווי שוק:  473.08 מיליארד דולר (23 בדצמבר 2024)
 הכנסות:  42.4 מיליארד דולר (2022)
 רווח תפעולי:  13.67 מיליארד דולר (2022)
 רווח:  8.503 מיליארד דולר (2022)
 הון עצמי:  2.841 מיליארד דולר (2023)
 יו"ר:  לארי אליסון 
 מנכ"ל:  צפרא כץ
 עובדים:  164,000 (2023)
  
 www.oracle.com
 
מטה החברה הקודם (עד דצמבר 2020) ברדווד שורס, קליפורניה (מבנים בצורת ויזואליזציה של מסד נתונים)
לארי אליסון, 2009
אורקל (באנגלית: Oracle Corporation) היא חברת תוכנה אמריקאית רב־לאומית מהגדולות בעולם, הידועה בעיקר בשל פיתוח שניים ממסדי הנתונים המובילים בעולם: אורקל ו־MySQL. בנוסף לכך מוכרת החברה שירותי מחשוב ענן ותוכנה ארגונית בתחומים שונים: ERP, ניהול משאבי אנוש, ניהול קשרי לקוחות, ניהול שרשרת האספקה (אנ') ועוד. בנוסף, בעקבות רכישת סאן מיקרוסיסטמס, אורקל מייצרת חומרה והיא הבעלים של שפת התכנות Java.
היסטוריה

אורקל נוסדה בשנת 1977 על ידי לארי אליסון ביחד עם שותפיו בוב מיינר ואד אוטס, לאחר שהושפע ממאמרו החלוצי של אדגר קוד, בו הוצג הרעיון של מסד נתונים רלציוני. אליסון ייסד את החברה בשם Software Development Laboratories. בשנת 1979 הוחלף שמה ל־Relational Software, Inc ובשנת 1983 הוחלף שוב, הפעם ל־Oracle Systems Corporation, כשם מוצר הדגל שלה. במרץ 1986 הפכה החברה לחברה ציבורית. בשנת 1995 שינתה החברה את שמה לשמה הנוכחי, Oracle Corporation.
חלק מהצלחתה המוקדמת של החברה נובע מכתיבת התוכנה שלה בשפת C, שאיפשרה התקנה של התוכנה בשלל מערכות הפעלה שתמכו בשפה זו.
בשנת 2005 רכשה אורקל את חברת PeopleSoft, יצרנית מערכת ERP ובעלות זכויות על מוצרים של חברת Vantive. בשנת 2006 נרכשה חברת Siebel, יצרנית מערכת לניהול קשרי לקוחות. בשנת 2008 רכשה את חברת BEA Systems.
ב־20 באפריל 2009 נחתם הסכם בין אורקל לבין סאן מיקרוסיסטמס, לפיו תקנה אורקל את סאן מיקרוסיסטמס תמורת 7.4 מיליארד דולר. רכישה זו מבצרת את מעמדה של אורקל כשחקנית משמעותית בעולם ה־Java וכמתחרתה הגדולה של מיקרוסופט. הרכישה הסתיימה ב־27 בינואר 2010 לאחר אישור רשות ההגבלים העסקיים של האיחוד האירופי.
בשנת 2014 פרש אליסון מתפקיד המנכ"ל. במקומו מילאו את התפקיד במשותף צפרא כץ ומארק הארד. בשנת 2019 פרש הארד מהחברה וצפרא כץ המשיכה בתפקיד המנכלי"ת.
בדצמבר 2021 הודיעה החברה על רכישת חברת הנתונים הרפואיים סרנר (אנ') תמורת 28.3 מיליארד דולר.
נכון לשנת 2022, מועסקים בחברה כ־132,000 עובדים ביותר מ־145 סניפים ברחבי העולם.
מוצרים

בין מוצריה הבולטים ניתן לציין את:
מסד הנתונים אורקל.
חבילת eBusiness – יישום ERP לניהול פיננסי, ייצור ומשאבי אנוש.
שרת יישומים (Oracle Application Server).
בעקבות רכישת סאן מיקרוסיסטמס עברו לבעלותה כל מוצרי סאן ובהם:
שפת התכנות הפופולרית Java, שבה היא עושה שימוש ב־JSP.
מערכת ההפעלה סולאריס.
מסד הנתונים MySQL.
חבילת היישומים המשרדיים בקוד פתוח אופן אופיס.
המכונה הווירטואלית VirtualBox.
Opera לניהול אירוח ובתי מלון.
MICROS Simphony לניהול נקודות מכירה (POS).
תביעות

באוגוסט 2010 הגישה חברת אורקל תביעה משפטית כנגד חברת גוגל. על פי אורקל, גוגל הפרה את קניינה הרוחני של אורקל בטכנולוגיית Java, בכך שהשתמשה בה במערכת ההפעלה אנדרואיד שגוגל פיתחה. מנגד טענה גוגל כי אין קניין רוחני על שפה, ולא ניתן להחיל זכויות יוצרים על ממשקי API. במאי 2016 קבע חבר המושבעים בבית המשפט הפדרלי בסן פרנסיסקו כי השימוש של גוגל בשפת התכנות נחשב שימוש הוגן. באפריל 2021 קיבל בית המשפט העליון של ארצות הברית את עמדתה של גוגל בסכסוך זה.
בישראל

חברת הבת Oracle Israel הוקמה ב־1996 ומשמשת כזרוע השיווק, התמיכה, היישום וההדרכה לסל הפתרונות המלא של Oracle. כיום מונה Oracle ישראל למעלה מ־500 עובדים ב־3 מרכזי פעילות; בפתח תקווה, הרצליה ובאר שבע. מרכז הפיתוח המקומי, המעסיק מעל 250 מקצועני תוכנה, התגבש סביב גרעין הצוות המקורי של חברת Demantra, שמוזגה ב־2006. מאז נוספו חטיבות פיתוח התוכנה של Sun ישראל, מומחי פיתוח ה־BI של HyperRoll, מומחי אינטגרציית התקשורת של convergin ומומחי ניהול הפרויקטים של Primavera.
כמו כן, התפתחה בישראל קהילת מפתחים עצמאיים בטכנולוגיות Oracle, המונה מעל ל־12,000 מקצוענים. קהילה זו משרתת בסיס לקוחות של יותר מ־2,500 חברות וארגונים, ומקבלת תמיכה רצופה מהחברה במידע, השתלמויות, קורסים ותמיכה ארגונית – הכוללת ערוץ תקשורת ישיר בין המפתחים והמיישמים לבין מומחי החברה העולמית.
בספטמבר 2019 הודיעה אורקל כי תקים בישראל חוות שרתים בעלות של כ-200 מיליון דולר, שתתפרש על פני שני מתקנים – מסיבות של יתירות ושרידות. מתקן אחד נחנך באוקטובר 2021 בהר חוצבים בירושלים בשיתוף עם חברה ישראלית – בינת תקשורת. התשתית תהיה זמינה הן לשוק הפרטי והן לשימוש ממשלתי. בכך, אורקל נהפכה לשחקנית הבינלאומית הראשונה מתחום הענן שפתחה אתר ישראלי, כשבעקבותיה אמזון ו-גוגל שמקימות אתר ישראלי כחלק מפרויקט נימבוס.
בישראל > רכישות

במאי 2006 נודע כי אורקל רוכשת את חברת דימנטרה הישראלית ב-45 מיליון דולר. דימנטרה מפתחת מערכות לחיזוי ביקושים למוצרים של חברות.
באוקטובר 2008 עם רכישת חברת פרימוורה לניהול פרויקטים, אורקל קיבלה מרכז פיתוח בישראל. חברת פרוסייט הישראלית שנרכשה ב-2006 על ידי פרימוורה תמורת כ-45 מיליון דולר.
בספטמבר 2009 רכשה אורקל את חברת הייפרול הישראלית שעוסקת בתחום הבינה העסקית ופיתחה אלגוריתם לביצוע סיכומים אנליטיים במסדי נתונים.
בפברואר 2016 רכשה אורקל את החברה הישראלית "ראבלו", שנתנה לחברות שירות של מפעיל וירטואלי במחשוב ענן, תמורת 430 מיליון דולר. ב-2019 אורקל לאחר כשלוש שנות פעילות, סגרה את הפעילות של חברה זו.
באפריל 2016 רכשה אורקל את חברת Crosswise הישראלית, העוסקת בניתוח נתוני משתמשים ברשת, תמורת כ־50 מיליון דולר.
הערות שוליים

↑  Investor Relations - FAQ, באתר "אורקל"
↑  הודעה באתר Oracle
↑  סופי שולמן, "ישראל תוצף בהשקעות כשתיגמר המלחמה. המשקיעים רק מחכים ליציבות", באתר כלכליסט, 14 בנובמבר 2024
↑  חדשות חוץ, אורקל רוכשת את חברת הנתונים הרפואיים Cerner ב-28.3 מיליארד דולר, באתר כלכליסט, 20 בדצמבר 2021
↑   בלומברג, גוגל ניצחה את אורקל – והמתכנתים ברחבי העולם נושמים לרווחה, באתר TheMarker‏, 29 במאי 2016
↑  חדשות חוץ, ניצחון לגוגל על אורקל בעניין הקניין הרוחני על תוכנות ההפעלה של האנדרואיד, באתר כלכליסט, 5 באפריל 2021;
יורם ליכטנשטיין, העתקת קוד תוכנה לצרכים פונקציונליים אינה בהכרח הפרת זכות יוצרים, 6 באפריל 2021
↑  פלי הנמר, אורקל מתכננת לפתוח אזור ענן שני בישראל, "אנשים ומחשבים", 13 באוקטובר 2021
↑  שמוליק שלח, ‏לאחר רכישת פרימוורה: מרכז פיתוח נוסף לאורקל בישראל, באתר גלובס, 20 באוקטובר 2008
↑  יוסי הטוני, אורקל רכשה את הייפרול הישראלית, באתר אנשים ומחשבים, ‏30 בספטמבר 2009
↑  נאיר אורבך, אורקל רוכשת את ראבלו סיסטמס הישראלית בכ־430 מיליון דולר, באתר כלכליסט, 22 בפברואר 2016
↑  אורקל רוכשת את Crosswise הישראלית תמורת 50 מיליון דולר, באתר גיקטיים, 14 באפריל 2016
Oracle Buys Crosswise, באתר חברת אורקל
| --- | --- |
בקרת זהויות :  NLI: 987007423168905171  PLWABN: 9811569261505606  BIBSYS: 98029236  GND: 5108943-9  ISNI: 0000 0004 4662 4679  LCCN: nr94009943  NDL: 00876920  NKC: xx0064795  NLA: 36021387  SUDOC: 120239205  Trove: 1189399  VIAF: 125944013   WorldCat (עם VIAF): 125944013
ג'וזפה קונטה

ג'וזפה קונטה (באיטלקית: Giuseppe Conte; נולד ב-8 באוגוסט 1964) הוא משפטן ופוליטיקאי איטלקי שכיהן כראש ממשלת איטליה מ-1 ביוני 2018 עד 13 בפברואר 2021. מכהן כמנהיג תנועת חמשת הכוכבים וכחבר בית הנבחרים של איטליה.
ביוגרפיה

קונטה נולד בנפת פוג'ה. הוא למד משפטים בספיאנצה – אוניברסיטת רומא ולאחר מכן למד חוזים במשפט האמריקאי באוניברסיטת ייל. לימד באוניברסיטת מלטה, באוניברסיטת נאפולי והקים משרד עורכי דין. מכהן כפרופסור למשפטים באוניברסיטת פירנצה.
לאחר הבחירות הכלליות באיטליה ב-2018, התגבשה קואליציה בין תנועת חמשת הכוכבים הפופוליסטית בראשותו של לואיג'י די מאיו לבין מפלגת הליגה הימנית ומנהיגה מתאו סלביני, וסוכם על מינויו של קונטה לראש הממשלה בעוד שניהם ישמשו כסגניו.
באוגוסט 2019 הגיש קונטה לנשיא איטליה את התפטרותו מראשות הממשלה בעקבות מחלוקת עם סלביני, שהודיע על כוונה להעמיד את קונטה להצבעת אי אמון. בעקבות המשבר ולאחר שתנועת חמשת הכוכבים הרכיבה קואליציה עם המפלגה הדמוקרטית, הוטל על קונטה להרכיב מחדש את הממשלה.
ב-25 בינואר 2021 הודיע כי יתפטר מתפקידו ביום למחרת. קונטה איבד קודם לכן את הרוב המוחלט בו החזיק בסנאט, כאשר מפלגת "איטליה ויוה" בראשות ראש הממשלה לשעבר מטאו רנצי, התפטרה במחאה על הטיפול הממשלתי במשבר הקורונה. הוא לא הצליח להקים ממשלה והוחלף במריו דראגי.
באוגוסט 2021 נבחר למנהיג תנועת חמשת הכוכבים. ביולי 2022 הכריז על כך שמפלגתו תפסיק לתמוך בממשלה. הדבר גרם בסופו של דבר לבחירות חדשות. באוקטובר 2022 נבחר לחבר בית הנבחרים של איטליה מטעם המושב הראשון של מחוז לומברדיה.
הערות שוליים

↑  ולנטינה די דונטו, Italian Prime Minister Giuseppe Conte will resign amid pandemic and political turmoil, באתר CNN‏, 25 בינואר 2021 (באנגלית)
↑  איטליה: ראש הממשלה ג'וזפה קונטה התפטר, ינסה להקים ממשלה רחבה, באתר כלכליסט, 26 בינואר 2021
↑  אדר פרימור, האם "סופר מריו" יצליח לחלץ את איטליה מהמשבר?, באתר כלכליסט, 3 בפברואר 2021
| ראשי ממשלת איטליה |
| --- | --- | --- |
| ממלכת איטליה | קמילו בנסו די קאבור • בטינו ריקאסולי • אורבנו רטאצי • לואיג'י קרלו פאריני • מרקו מינגטי • אלפונסו פררו לה מרמורה • בטינו ריקאסולי • אורבנו רטאצי • לואיג'י פדריקו מנבראה • ג'ובאני לנצה • מרקו מינגטי • אגוסטינו דפרטיס • בנדטו צ'ארולי • אגוסטינו דפרטיס • בנדטו צ'ארולי • אגוסטינו דפרטיס • פרנצ'סקו קריספי • אנטוניו סטראבה • ג'ובאני ג'וליטי • פרנצ'סקו קריספי • אנטוניו סטראבה • לואיג'י פלוקס • ג'וזפה סראצ'ו • ג'וזפה צנארדלי • ג'ובאני ג'וליטי • תומזו טיטוני • אלסנדרו פורטיס • סידני סונינו • ג'ובאני ג'וליטי • סידני סונינו • לואיג'י לוצאטי • ג'ובאני ג'וליטי • אנטוניו סלנדרה • פאולו בוזלי • ויטוריו אמנואלה אורלנדו • פרנצ'סקו סבריו ניטי • ג'ובאני ג'וליטי • איוונואה בונומי • לואיג'י פאקטה • בניטו מוסוליני • פייטרו באדוליו • איוונואה בונומי • פרוצ'ו פארי • אלצ'ידה דה גספרי |    |
| הרפובליקה האיטלקית | אלצ'ידה דה גספרי • ג'וזפה פלה • אמינטורה פנפאני • מריו שלבה • אנטוניו סניי • אדונה צולי • אמינטורה פנפאני • אנטוניו סניי • פרננדו טמברוני • אמינטורה פנפאני • ג'ובאני לאונה • אלדו מורו • ג'ובאני לאונה • מריאנו רומור • אמיליו קולומבו • ג'וליו אנדראוטי • מריאנו רומור • אלדו מורו • ג'וליו אנדראוטי • פרנצ'סקו קוסיגה • ארנלדו פורלאני • ג'ובאני ספאדוליני • אמינטורה פנפאני • בטינו קרקסי • אמינטורה פנפאני • ג'ובאני גוריה • צ'יריאקו דה מיטה • ג'וליו אנדראוטי • ג'וליאנו אמאטי • קרלו אזליו צ'אמפי • סילביו ברלוסקוני • למברטו דיני • רומנו פרודי • מאסימו ד'אלמה • ג'וליאנו אמאטו • סילביו ברלוסקוני • רומנו פרודי • סילביו ברלוסקוני • מריו מונטי • אנריקו לטה • מתאו רנצי • פאולו ג'נטילוני • ג'וזפה קונטה • מריו דראגי • ג'ורג'ה מלוני |    |
| --- | --- |
בקרת זהויות :  PLWABN: 9810609738605606  BnF: cb136116988 (data)  CiNii: DA03500633  GND: 102982648X  ICCU: CFIV183894  ISNI: 0000 0003 9892 721X  LCCN: no2018120884  NTA: 06915564X  SELIBR: 322463  SUDOC: 162132344  VIAF: 74026507   WorldCat (עם VIAF): 74026507 
ערך זה הוא קצרמרבנושא אישים. אתם מוזמנים לתרום לוויקיפדיה ו.
פטסי קליין

| --- | --- |

צילום מ-1961
 לידה:  8 בספטמבר 1932 וירג'יניה, ארצות הברית
 פטירה:  5 במרץ 1963 (בגיל 30) Camden, ארצות הברית 
 שם לידה:  וירג'ינה פטרסון הנסלי
 מוקד פעילות:  ארצות הברית 
 תקופת הפעילות:  1947–1963 (כ־16 שנים)
 מקום לימודים:  John Handley High School 
 סוגה:  קאנטרי 
 סוג קול:  קונטרה אלט 
 שפה מועדפת:  אנגלית 
 כלי נגינה:  פסנתר 
 חברת תקליטים:  Four Star, דקה
 בן או בת זוג:  Charlie Dick 
 מספר צאצאים:  2 
 פרסים והוקרה:  פרס גראמי למפעל חיים (1995)  היכל התהילה ומוזיאון הבוקרת הלאומי  כוכב בשדרת הכוכבים בהוליווד 
 www.patsymuseum.com
 פרופיל ב-IMDb
 
פטסי קליין (באנגלית: Patsy Cline;‏ 8 בספטמבר 1932 - 5 במרץ 1963) הייתה זמרת קאנטרי אמריקאית.
נולדה בשם וירג'ינה פטרסון הנסלי (באנגלית: Virginia Patterson Hensley) בווינצ'סטר וירג'יניה ארצות הברית. את החוזה הראשון שלה כזמרת קאנטרי היא קיבלה ב-1953, ולמרות חייה הקצרים הפכה לאחת מהזמרות המשפיעות ביותר בהיסטוריה של מוזיקת הפופ האמריקנית. חייה היו נושא לספרים רבים, סרטים עלילתיים ותיעודיים, מאמרים ומחזות.
קליין נודעה בזכות קולה העשיר ומלא הרגש, אשר זמרים בולטים שפרחו אחרי לכתה מצאו בו השראה ונושא לחיקוי.
קליין נהרגה בהתרסקות מטוס בגיל 30. לאחר מותה המשיכו תקליטיה להימכר בהצלחה רבה וזכו בפרסים רבים, עובדה שקיבעה את דמותה לצד זמרים נערצים אחרים ובהם ג'וני קאש ואלביס פרסלי. רק עשר שנים לאחר מותה הייתה לזמרת הסולו הראשונה שהוכנסה להיכל התהילה של מוזיקת הקאנטרי. בשנת 2001 נבחרה מטעם החברים המבצעים בתעשיית מוזיקת הקאנטרי למקום הראשון בין 40 הנשים הגדולות במוזיקת הקאנטרי בכל הזמנים. בלהיטיה הבולטים: "צועדת אחר חצות" (Walkin' After Midnight), "מתפרקת לרסיסים" (I Fall to Pieces), "היא מחזיקה בך" (She's Got You), "משוגעת" (Crazy), ו"חלומות מתוקים" (Sweet Dreams).
ביוגרפיה > ילדותה

קליין נולדה ב-8 בספטמבר 1932 בשם וירג'יניה פטרסון הנסלי, בעיר וינצ'סטר שבווירג'יניה. אביה היה נפח ואילו אמה, אשר הייתה בת 15 כאשר ילדה אותה, הייתה תופרת. קליין הייתה הבכורה מבין שלושה ילדים במשפחתה. משפחתה סבלה מעוני לאורך ילדותה של פטסי, וכאשר הייתה בת 15 נטש אביה את משפחתו. המשפחה נדדה בין בתים שונים במדינת וירג'יניה. בהיותה צעירה לקתה בדלקת גרון חמורה. לדבריה, אירוע זה הוא שיצר את קולה הייחודי. בהיותה ילדה נהגה לשיר עם אמה בעת תפילות בכנסייה.
ביוגרפיה > נערותה

בעודה נערה, בשנת 1947, קליין החלה מופיעה בתחרויות כישרונות צעירים. היא פנתה לתחנת רדיו מקומית וביקשה להצטרף לתוכנית שירה קבועה אשר שודרה ברדיו – והתקבלה. עם עזיבת אביה את הבית היא נאלצה להפסיק את לימודיה בבית הספר התיכון ועבדה בעבודות שונות, ובהן מוכרת משקאות קלים ומלצרית. בלילות שרה במועדוני לילה לבושה בתלבושת אופיינית לנשֵי בוקרים; תלבושת זו היא עיצבה בעצמה ותפרה בעזרת אמה.
ביוגרפיה > נישואיה הראשונים ותחילת הצלחתה

בשנות ה-20 המוקדמות לחייה פגשה קליין בשני הגברים אשר היו עתידים לתרום יותר מכל להצלחתה. בשנת 1953 היא התחתנה עם קבלן הבניין ג'רלד קליין, אולם השניים התגרשו ב-1957. בין הגורמים לגרושיה היו פער הגילים הגדול בינה לבין בעלה, רצונו של בעלה כי תוותר על שאיפתה לקריירה אמנותית ותמלא את התפקיד המסורתי עקרת בית והעובדה כי החלה במערכת יחסים עם מנהלה. מערכת יחסיה הרומנטיים עם מנהלה נמשכה עד שהתחתנה. בשנת גירושיה היא התחתנה שנית עם צ'ארלס אלן דיק. בשנת 1958 נולדה להם בת, ג'וליה דיק, ובשנת 1961 בן, אלן רנדולף דיק. מנהלה, ביל פיר, העניק לה את השם "פטסי". בעידודו החלה קליין מופיעה פעמים רבות בתחנות רדיו מקומיות. כך צברה מעריצים נאמנים במדינות וירג'יניה ומרילנד.
ביוגרפיה > מותה

ב-3 במרץ 1963 הופיעה פטסי לפני חיילים ומלחים בקנזס. בגלל מזג האוויר המעורפל היא לא יכלה לטוס יום למחרת חזרה הביתה. חברים הציעו לה לבוא איתם באמצעות כלי רכב, בנסיעה של 16 שעות עד היעד שלה, אך היא סירבה באומרה "Don't worry about me. When it's my time to go, it's my time." ב-5 במרץ עזבה את המוטל שהתארחה בו ונסעה לשדה התעופה. מזג האוויר לא השתפר, ומנהל שדה התעופה הציע להם לינה חינם וכן ארוחות חינם בשדה התעופה. האמרגן של פטסי התעקש לנסוע בכל זאת. המטוס נתקל במזג אוויר סגרירי והתרסק עוד באותו יום. יום למחרת יצאו אנשים לחפש ניצולים מהתרסקות המטוס, אבל כולם נהרגו. בדיקות הזיהוי הפלילי קבעו שהנוסעים לא סבלו בזמן מותם ונהרגו במקום.
פטסי נקברה בווירג'יניה. בבית העלמין בעיר הולדתה נתרם פעמון על שמה, שמצלצל בכל יום בשעה 06:00, שעת מותה.
קריירה > 1953-1948: קריירה מוקדמת

בגיל 15 פטסי כתבה מכתב לגרנד אול אופרי ובקשה מבחן במה. היא ספרה לצלם מקומי רלף גראבס על המכתב, "חבר חושב שאני משוגעת לשלוח מכתב כזה. מה דעתך?" גראבס עודד את פטסי לשלוח את המכתב. שבועות מספר אחר כך היא קיבלה תשובה בה התבקשה להעביר לגרנד אול אופרי תמונות והקלטות. באותה עת הופיע זמר הגוספל וולי פאולר בעיר הולדתה והיא פנתה אליו מאחורי הקלעים ובקשה מבחן במה. לאחר מבחן במה מוצלח קיבלה משפחתה שיחת טלפון בה התבקשה פטסי להגיע לאופרי למבחן. היא נסעה יחד עם אמה ושניים מאחיה במשך שמונה שעות לנאשוויל, טנסי. כיוון שמשפחתה הייתה דלת אמצעים הם נסעו לאורך הלילה וישנו בפארק בנאשוויל לקראת בוקר. באותו היום הופיעה פטסי למבחן במה באופרי. המבחן עבר יפה אולם פטסי לא קיבלה הזמנה להופעה ושבה עם משפחתה לווירג'יניה.
בשנות ה-50 המוקדמות פטסי הופיעה בתחרות מוזיקה מקומית. היא זכתה ב-100 דולר ובהזדמנות להופיע בתוכנית טלוויזיה בה הופיעו כוכבי מוזיקת קאנטרי רבים. היא הפכה לחברה קבועה בצוות התכנית בשנת 1955 והופעותיה בטלוויזיה זכו לאהדה רבה.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עונת 2020/2021 בסרייה א'

| --- | --- |
 תקופת התחרות:  19 בספטמבר 2020 – 23 במאי 2021 (247 ימים)
 מספר משתתפות:  20
 הזוכה:  אינטר מילאנו
 מספר משחקים:  380
 מספר שערים:  1163 (3.06 בממוצע למשחק)
 מספר צופים:  43,550 (115 בממוצע למשחק)
 מלך השערים:  פורטוגל כריסטיאנו רונאלדו  (29 שערים)
 השחקן המצטיין:  בלגיה רומלו לוקאקו
 → 2019/20202021/2022 ←
 
עונת 2020/2021 בסרייה א' הייתה העונה ה-119 של התחרות שמאורגנת על ידי Lega Serie A. המשחקים החלו ב-19 בספטמבר 2020 והסתיימו ב-23 במאי 2021.
אינטר מילאנו זכתה באליפות בפעם ה-19 בתולדותיה לאחר שקטעה רצף של 9 זכיות של יובנטוס. בסיום העונה פארמה, קרוטונה ובנוונטו ירדו לסרייה ב'.
בעקבות מגפת הקורונה רב משחקי העונה שוחקו ללא קהל ביציעים.
קבוצות

בליגה השתתפו 20 קבוצות. התחרות התקיימה בשיטת ליגה עם משחקי בית וחוץ. עבור ניצחון הוענקו שלוש נקודות, ועבור תוצאת תיקו הוענקה נקודה אחת.
הקבוצות בנוונטו, קרוטונה וספציה הן הקבוצות שעלו מהסרייה ב' (הליגה השנייה באיטליה).
| קבוצה | עיר | מחוז | מאמן | קפטן | אצטדיון | תכולה |
| --- | --- | --- | --- | --- | --- | --- |
| אודינזה | אודינה | פריולי-ונציה ג'וליה | לוקה גוטי | ארגנטינה רודריגו דה פול | דאצ'יה ארנה | 7004251440000000000♠25,144 |
| אטאלנטה | ברגמו | לומברדיה | ג'אן פיירו גספריני | רפאל טולוי | אצטדיון גיוויס | 7004250000000000000♠25,000 |
| אינטר מילאנו | מילאנו | לומברדיה | אנטוניו קונטה | סלובניה סמיר הנדנוביץ' | סן סירו | 7004759230000000000♠75,923 |
| בולוניה | בולוניה | אמיליה-רומאניה | סרביה סינישה מיכאילוביץ' | אנדראה פולי | אצטדיון רנאטו דאל'ארה | 7004364620000000000♠36,462 |
| בנוונטו | בנוונטו | קמפניה | פיליפו אינזאגי | ניקולס ויולה | אצטדיון צ'ירו ויגוריטו | 7004168670000000000♠16,867 |
| גנואה | ג'נובה | ליגוריה | דוידה בלרדיני | דומניקו קרישיטו | אצטדיון לואיג'י פראריס | 7004366000000000000♠36,600 |

| הלאס ורונה | ורונה | ונטו | קרואטיה איוון יוריץ' | פורטוגל מיגל ולוזו | אצטדיון מארקאנטוניו בנטגודי | 7004393710000000000♠39,371 |
| טורינו | טורינו | פיימונטה | דוידה ניקולה | אנדראה בלוטי | סטאדיו אולימפיקו טורינו | 7004279580000000000♠27,958 |
| יובנטוס | טורינו | פיימונטה | אנדראה פירלו | ג'ורג'ו קייליני | אצטדיון אליאנץ | 7004415070000000000♠41,507 |
| לאציו | רומא | לאציו | סימונה אינזאגי | בוסניה והרצגובינה סנאד לוליץ' | סטאדיו אולימפיקו | 7004706340000000000♠70,634 |
| מילאן | מילאנו | לומברדיה | סטפאנו פיולי | אלסיו רומאניולי | סן סירו | 7004759230000000000♠75,923 |
| נאפולי | נאפולי | קמפניה | ג'נארו גאטוזו | לורנצו אינסינייה | אצטדיון סאן פאולו | 7004547260000000000♠54,726 |
| סמפדוריה | ג'נובה | ליגוריה | קלאודיו ראניירי | פאביו קוואליארלה | אצטדיון לואיג'י פראריס | 7004365990000000000♠36,599 |
| ססואולו | ססואולו | אמיליה-רומאניה | רוברטו דה זרבי | פרנצ'סקו מניאנלי | אצטדיון מפיי | 7004237170000000000♠23,717 |
| ספציה | לה ספציה | ליגוריה | וינצ'נצו איטליאנו | קלאודיו טרצי | אצטדיון אלברטו פיקו | 7004103360000000000♠10,336 |
| פארמה | פארמה | אמיליה-רומאניה | רוברטו ד'אברסה | פורטוגל ברונו אלווש | אצטדיון אניו טרדיני | 7004279060000000000♠27,906 |
| פיורנטינה | פירנצה | טוסקנה | ג'וזפה יאקיני | ארגנטינה חרמן פסלה | אצטדיון ארטמיו פרנקי | 7004450000000000000♠45,000 |
| קליארי | קליארי | סרדיניה | לאונרדו סמפליצ'י | ז'ואאו פדרו | סרדיניה ארנה | 7004164160000000000♠16,416 |
| קרוטונה | קרוטונה | קלבריה | סרסה קוסמי | אלכס קורדאז | אצטדיון אציו שידה | 7004166400000000000♠16,640 |
| רומא | רומא | לאציו | פורטוגל פאולו פונסקה | לורנצו פלגריני | סטאדיו אולימפיקו | 7004706340000000000♠70,634 |
קבוצות > חילופי מאמנים

| קבוצה | מאמן יוצא | סיבת עזיבה | תאריך עזיבה | מיקום בטבלה | מאמן נכנס | תאריך כניסה |
| --- | --- | --- | --- | --- | --- | --- |
| קליארי | וולטר זנגה | סיום חוזה | 2 באוגוסט 2020 | קדם עונה | אאוזביו די פרנצ'סקו | 3 באוגוסט 2020 |
| טורינו | מורנו לונגו | סיום חוזה | 2 באוגוסט 2020 | קדם עונה | מרקו ג'אמפאולו | 7 באוגוסט 2020 |
| יובנטוס | מאוריציו סארי | פוטר | 8 באוגוסט 2020 | קדם עונה | אנדראה פירלו | 8 באוגוסט 2020 |
| פארמה | רוברטו ד'אברסה | פוטר | 23 באוגוסט 2020 | קדם עונה | פאביו ליבראני | 28 באוגוסט 2020 |
| גנואה | דוידה ניקולה | פוטר | 26 באוגוסט 2020 | קדם עונה | רולנדו מראן | 26 באוגוסט 2020 |
| פיורנטינה | ג'וזפה יאקיני | פוטר | 9 בנובמבר 2020 | 12 | צ'זרה פראנדלי | 9 בנובמבר 2020 |
| גנואה | רולנדו מראן | פוטר | 21 בדצמבר 2020 | 19 | דוידה בלרדיני | 21 בדצמבר 2020 |
| פארמה | פאביו ליבראני | פוטר | 7 בינואר 2021 | 18 | רוברטו ד'אברסה | 7 בינואר 2021 |
| טורינו | מרקו ג'אמפאולו | פוטר | 18 בינואר 2021 | 18 | דוידה ניקולה | 19 בינואר 2021 |
| קליארי | אאוזביו די פרנצ'סקו | פוטר | 22 בפברואר 2021 | 18 | לאונרדו סמפליצ'י | 22 בפברואר 2021 |
| קרוטונה | ג'ובאני סטרופה | פוטר | 1 במרץ 2021 | 20 | סרסה קוסמי | 1 במרץ 2021 |
| פיורנטינה | צ'זרה פראנדלי | התפטר | 23 במרץ 2021 | 14 | ג'וזפה יאקיני | 24 במרץ 2021 |